ตลาดหุ้นเอเชียเขียวยกแผง ขานรับความหวังเจรจาการค้าสหรัฐฯ-จีน
ตลาดหุ้นเอเชียเขียวยกแผง ขานรับความหวังเจรจาการค้าสหรัฐฯ-จีน
ตลาดหุ้นเอเชียเขียวยกแผง ขานรับความหวังเจรจาการค้าสหรัฐฯ-จีน
4 พ.ย. 2562

ผู้สื่อข่าวรายงานว่า ตลาดหุ้นเอเชียเปิดในแดนบวกวันนี้ ขานรับข่าวความคืบหน้าในการเจรจาการค้าระหว่างสหรัฐฯกับจีน
โดยดัชนี SSE Composite ตลาดหุ้นจีนเปิดวันนี้ที่ 2,964.58 จุด เพิ่มขึ้น 6.38 จุด, +0.22%
ดัชนี HSI ตลาดหุ้นฮ่องกงเปิดวันนี้ที่ 27,299.88 จุด เพิ่มขึ้น 199.12 จุด, +0.73%
ดัชนี TAIEX ตลาดหุ้นไต้หวันเปิดวันนี้ที่ 11,451.72 จุด เพิ่มขึ้น 52.19 จุด, +0.46%
ดัชนี KOSPI ตลาดหุ้นเกาหลีใต้เปิดวันนี้ที่ 2,111.32 จุด เพิ่มขึ้น 11.12 จุด, +0.53%
ดัชนี FTSE STI ตลาดหุ้นสิงคโปร์เปิดวันนี้ที่ 3,237.85 จุด เพิ่มขึ้น 8.42 จุด, +0.26%
ดัชนี FBMKLCI ตลาดหุ้นมาเลเซียเปิดวันนี้ที่ 1,598.28 จุด เพิ่มขึ้น 4.94 จุด, +0.31%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,002.47 จุด เพิ่มขึ้น 25.35 จุด, +0.32%
ดัชนี Jakarta Composite ตลาดหุ้นอินโดนีเซียเปิดวันนี้ที่ 6,219.13 จุด เพิ่มขึ้น 11.94 จุด, +0.19%
ด้านตลาดหุ้นญี่ปุ่นปิดทำการวันนี้เนื่องในวันวัฒนธรรมแห่งชาติ
ทั้งนี้ เมื่อสุดสัปดาห์ที่ผ่านมา ทางการจีนเปิดเผยว่า จีนได้บรรลุฉันทามติในประเด็นหลักทางการค้ากับทางสหรัฐ หลังจากที่เจ้าหน้าที่ระดับสูงของทั้งสองฝ่ายได้หารือกันทางโทรศัพท์
ด้านกระทรวงพาณิชย์จีนแถลงว่า นายหลิว เหอ รองนายกรัฐมนตรีจีน ได้สนทนาทางโทรศัพท์กับนายสตีเวน มนูชิน รมว.คลังสหรัฐ และนายโรเบิร์ต ไลท์ไฮเซอร์ ผู้แทนการค้าสหรัฐ (USTR) โดยการเจรจาเป็นไปอย่างจริงจังและสร้างสรรค์ ซึ่งทั้งสองฝ่ายได้หารือถึงประเด็นหลักทางการค้า และมีการเจรจาเตรียมการสำหรับการหารือครั้งต่อไป
ทางด้านทำเนียบขาวออกแถลงการณ์ว่า เจ้าหน้าที่ทั้งสองฝ่ายมีความคืบหน้าในหลายด้าน และขณะนี้กำลังอยู่ในกระบวนการแก้ไขความขัดแย้งทางการค้าในปัจจุบัน และการเจรจาจะยังคงอยู่ในระดับรัฐมนตรีช่วย
ประธานาธิบดีโดนัลด์ ทรัมป์ ทวีตข้อความว่า ในอีกไม่ช้า เขาจะประกาศสถานที่ซึ่งเขาจะลงนามในข้อตกลงการค้าเฟสแรกกับผู้นำจีน